
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS 2012 METŲ METINIŲ ATASKAITŲ RINKINIŲ IR RAJONO SAVIVALDYBĖS PRIVATIZAVIMO FONDO LĖŠŲ 2012 METŲ SĄMATOS ĮVYKDYMO APYSKAITOS TVIRTINIMO

2013 m. liepos 25 d. Nr. T-267
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 15 punktu, Biudžeto sandaros įstatymo (Žin., 1990, Nr. 24-596; 2004, Nr. 4-47) 36 straipsnio 3 dalimi, rajono savivaldybės tarybos 2007 m. rugpjūčio 9 d. sprendimu Nr. T-162 patvirtintų Savivaldybės privatizavimo fondo lėšų naudojimo ir apskaitos taisyklių 9 punktu, Kontrolės ir audito tarnybos 2013 m. birželio 25 d. išvada Nr. AKPV-3.3.-1 „Dėl Šakių rajono savivaldybės 2012 metų biudžeto vykdymo ataskaitų rinkinio“ bei Kontrolės ir audito tarnybos 2013 m. birželio 25 d. išvada Nr. AKPV-3.3.-2 „Dėl Šakių rajono savivaldybės 2012 metų konsoliduotųjų finansinių ataskaitų rinkinio“, nusprendžia:

1. Patvirtinti rajono savivaldybės 2012 metų biudžeto vykdymo ataskaitų rinkinį (pridedama).

2. Patvirtinti rajono savivaldybės 2012 metų konsoliduotųjų ataskaitų rinkinį (pridedama).

3. Patvirtinti rajono savivaldybės privatizavimo fondo lėšų 2012 metų sąmatos įvykdymo apyskaitą (pridedama).

